laion/Wikipedia-Exotic huggingface dataset:
დაკოტა ფენინგი

ჰანა დაკოტა ფენინგი (ინგლ. Dakota Fanning; ცნობილი როგორც დაკოტა ფენინგი; დ. 23 თებერვალი, 1994, კონიერსი) — ამერიკელი მსახიობი რომლის კარიერაზე დიდი მნიშვნელობა იქონია როლმა რომელიც ითამაშა შვიდი წლის ასაკში ფილმში „მე სემი ვარ“. ამ როლმა მას მიაღებინა ნომინაცია მსახიობთა გილდიის დაჯილდოებაზე და იგი გახდა ყველაზე მცირეასაკოვანი ნომინანტი კინემატოგრაფიის ისტორიაში. როგორც ბავშვი მსახიობი მონაწილეობდა უფრო პოპულარულ ფილმებში, როგორიცაა „კაცი ცეცხლზე“ (2004), „მსოფლიოს ომები“ (2005) და „შარლოტის ქსელი“ (2006). შემდგომ ფენინგი გადავიდა უფრო დიდ როლებზე, ფილმებში „მონადირის ძაღლი“ (2007) და „ფუტკრების საიდუმლო ცხოვრება“ (2008). მისი ბოლო როლები მოიცავს ტიტულოვან პერსონაჟებს ფანტასტიკურ საშინელებათა ანიმაციურ საბავშვო ფილმში „კორალინი“ (2009), შერი კური დრამაში „გაქცეული“ (2010) და ჯეინ ვოლტური ბინდის საგაში (2009-12). ვიკისაწყობში არის გვერდი თემაზე: დაკოტა ფენინგი დაკოტა ფენინგი კინოფილმების ინტერნეტ-მონაცემთა ბაზაში
წმინდა იოანე ღვთისმეტყველის საკათედრო ტაძარი (ნიუ-იორკი)

წმინდა იოანე ღვთისმეტყველის საკათედრო ტაძარი (სრული სახელი Cathedral Church of Saint John the Divine in the City and Diocese of New York) — ნიუ-იორკის საეპისკოპოსო ეპარქიის მთავარი ეკლესია და ეპისკოპოსის სავანეა; მდებარეობს 1047 ამსტერდამის ავენიუზე (110-113-ე ქუჩებს შორის) მანჰეტენის მორნინგსაიდ ჰაიტსის უბანში. კათედრალი, რომელიც ტურისტების გამორჩეული ღირსშესანიშნაობაა, თუმცა დაუმთავრებელია, გინესის მსოფლიო რეკორდების წიგნის მიხედვით, მსოფლიოში უდიდესი საკათედრო ტაძარია (წმინდა პეტრეს ტაძარი რომში და ღვთისმშობლის ტაძარი იამუსუკროში საკათედრო ტაძრები არ არის).
აგორა (ფილმი)

აგორა (ინგლ. Agora) — 2009 წლის ესპანური ისტორიული დრამატული ფილმი, რომლის რეჟისორია ალეხანდრო ამენაბარი. ფილმი გადმოსცემს მე-4 საუკუნის ეგვიპტელი მათემატიკოსი, ასტრონომი და ფილოსოფოსი ქალის, ჰიპათიას ისტორიას. ფილმში ასახულია რომის იმპერიის გაქრისტიანების ეპოქა. ოფიციალური საიტი
ფოსტალიონი ყოველთვის ორჯერ რეკავს (1981 წლის ფილმი)

ფოსტალიონი ყოველთვის ორჯერ რეკავს (ინგლ. The Postman Always Rings Twice) — 1981 წლის ფილმი, რომელიც წარმოადგენს ამავე სახელწოდების მეოთხე ადაპტაციას. კრიტიკოსებმა ფილმი დაიწუნეს. განსაკუთრებით კი მისი დასასრული გააკრიტიკეს და ის სუსტად მიიჩნიეს. ჯეკ ნიკოლსონი — ფრენკ ჩემბერსი ჯესიკა ლანჟი — კორა სმითი ანჯელიკა ჰიუსტონი — მაჯ გორლანდი „The Postman Always Rings Twice (1981)“ — კინოფილმების ინტერნეტ-მონაცემთა ბაზა (ინგლისური) „The Postman Always Rings Twice (1981)“ — Rotten Tomatoes
ამაოების კოცონი (მრავალმნიშვნელოვანი)

ამაოების კოცონი შეიძლება აღნიშნავდეს: ამაოების კოცონი — ამერიკული მხატვრული ფილმი; ამაოების კოცონი — ისტორიული მოვლენა.
რობინ ჰუდი: ქურდების უფლისწული

„რობინ ჰუდი“ (ინგლ. Robin Hood: Prince of Thieves) — 1991 წლის ამერიკული სათავგადასავლო ფილმი. ის მოგვითხრობს ინგლისელი ყაჩაღის რობინ ჰუდის ისტორიას. რობინის როლს კევინ კოსტნერი ასრულებს. ალან რიკმენმა მიიღო ბაფტა საუკეთესო მსახიობი კაცისთვის მეორეხარისხოვან როლში. კევინ კოსტნერი — რობინ ჰუდი მორგან ფრიმენი — აზიმი კრისტიან სლეიტერი — უილ სკარლეტი მერი ელიზაბეთ მასტრანტონიო — ლედი მარიანი ალან რიკმენი — ნოტინჰემის შერიფი შონ კონერი — რიჩარდ ლომგული „რობინ ჰუდი: ქურდების უფლისწული“ — Allmovie-ზე „რობინ ჰუდი: ქურდების უფლისწული“ — Box Office Mojo-ზე „რობინ ჰუდი: ქურდების უფლისწული“ — Rotten Tomatoes ფილმის სცენარი დაარქივებული 2014-01-16 საიტზე Wayback Machine. ↑ Easton, Nina J. (1990-07-24). „Costner May Put Morgan Creek Ahead of Robin Hood Pack“. The Los Angeles Times. ციტირების თარიღი: 2010-10-02. ↑ Billington, Michael. (March 18, 1991) Robin Hood Freshens Up A Film Legend. Orlando Sentinel. დაარქივებულია ორიგინალიდან — მარტი 3, 2016. ციტირების თარიღი: March 22, 2017. ↑ Robin Hood: Prince of Thieves (1991). Box Office Mojo (1991-10-17). ციტირების თარიღი: 2016-10-29.
ამაოების კოცონი

ამაოების კოცონი (იტალ. falò delle vanità) — რელიგიური რეფორმატორის ჯიროლამო სავონაროლას წაქეზებით ფლორენციის მოსახლეობისათვის ჩამორთმეული გარკვეული სახის წიგნების („დეკამერონი“, ოვიდიუსი და სხვ.), მუსიკალური ინსტრუმენტების, სათამაშო ქაღალდისა და კოჭების, ინანთეულის, მდიდრული სამოსისა და სარკეების დაწვა. ამ თვალსაზრისით ყველაზე მსუყე ცერემონია 1497 წლის 7 თებერვალს ჩატარდა ქალაქის მოედანზე. გადმოცემის თანახმად, მხატვარმა სანდრო ბოტიჩელიმ თავისი ნებით ჩაყარა კოცონში მითოლოგიურ თემატიკაზე შექმნილი თავისი რამდენიმე საუკეთესო ტილო. Echoes of Botticelli in Early Modern Sources დაარქივებული 2012-06-29 საიტზე Wayback Machine. Explores primary sources related to Botticelli and Savonarola
ბაქარი

ბაქარი (დ. 7 აპრილი, 1699 ან 1700 — გ. 1 თებერვალი, 1750, მოსკოვი) — ქართველი სახელმწიფო და საზოგადო მოღვაწე. ვახტანგ VI-ის ძე. რუსეთის არმიის გენერალ-ლეიტენანტი, გრუზინსკების გვარის ფუძემდებელი. ვინაითგან ჰგონებდა მეფე ვახტანგ წარსვლასა ხორასანს, ამისთვის ჰკადრა ყეენსა, რათა მისცეს მეფობა ქართლისა ძესა თვისსა ბაქარს, უსმინა და მოსცა და მიაქციეს რჯულსა მათსა მხოლოდ სიტყვითა და არა საქმითაცა. ქართლის ფაქტობრივი მეფე (შაჰნავაზ III-ის სახელით) 1716–1719, ვახტანგ VI-ის ირანში ყოფნის დროს. 1724 მამასთან ერთად რუსეთში გადასახლდა. რუსეთში ისინი ატარებდნენ გრუზინკსის გვარს. 1729 წლის 30 ნოემბერს გენერალ-ლეიტენანტის ჩინით დაინიშნა მოსკოვის ოლქში საარტილერიო კანტორის უფროსად. გახდა წმინდა მოციქულ ანდრია პირველწოდებულის ორდენის კავალერი. ბაქარი მონაწილეობდა მოსკოვის ქართული სტამბის აღდგენაში. 1743 მისი თაოსნობით დაიბეჭდა ბიბლია, რომელიც ცნობილია ბაქარის ბიბლიის სახელით. ურთიერთობა ჰქონდა რუს მეცნიერებთან (ვ. ტატიშჩევი, ჟ. დე-ლილი), აწვდიდა მათ ცნობებს საქართველოს წარსულზე. ასრულებდა რუსეთის მთავრობის დიპლომატიურ დავალებებს. სიკვდილის წინ მან ფიცი დაადებინა შვილს, ალექსანდრეს, რომ ქართლის მეფის ტახტს დაიკავებდა. დაკრძალულია მოსკოვის ქართველთა ნეკროპოლში — დონის მონასტერში. ბაქარს ცოლად ჰყავდა გიორგი არაგვის ერისთავის ასული ანა (1706–1780), რომლისგანაც ეყოლა 5 შვილი: ალექსანდრე გრუზინსკი (1726–1791) ლევან გრუზინსკი (1739–1763) მარიამ გრუზინსკი (გარდაიცვალა 1807) ელისაბედ გრუზინსკი (გარდაიცვალა 1768), დაქორწინდა ნიკოლოზ ოდოიევსკზე. სახელი უცნობია ქართული საბჭოთა ენციკლოპედია, ტ. 2, თბ., 1977. — გვ. 235. ↑ პაიჭაძე გ., „ვახტანგ VI“ — თბილისი, 1981 წ. ↑ ვახუშტი ბატონიშვილი „აღწერა სამეფოსა საქართველოსა“ წგნ: „ქართლის ცხოვრება“. ტ. IV, გვ. 496 — თბილისი, 1973. ↑ ჯავახიშვილი ნ. 1765 წლის შეთქმულების მონაწილეთა იდენტიფიკაციისთვის“ საქართველოს ისტორიის ინსტიტუტის შრომები ტ VII გვ. 161-164 — თბილისი, 2013
მორნინგსაიდ ჰაიტსი

მორნინგსაიდ ჰაიტსი (ინგლ. Morningside Heights) — უბანი მანჰეტენზე, ქალაქ ნიუ-იორკში, ცნობილი აქ მდებარე დაწესებულებებით, როგორიცაა კოლუმბიის უნივერსიტეტი, წმინდა იოანე ღვთისმეტყველის საკათედრო ტაძარი, რივერსაიდის ტაძარი და სენტ-ლუკის ჰოსპიტალი. მორნინგსაიდ ჰაიტს სამრეთით ესაზღვრება ზემო ვეს-საიდი, აღმოსავლეთით მორნინგსაიდ პარკი, ჩრდილოეთით ჰარლემი და რივერსაიდ პარკი დასავლეთით. ქუჩების მიხედვით უბნის საზღვრებია: 106-ე ან 110-ე ქუჩები სამხრეთით, რივერსაიდ დრაივი დასავლეთით, 123-ე ქუჩა ან 125-ე ქუჩა ჩრდილოეთით და მორნინგსაიდ დრაივი აღმოსავლეთით. მთავარი გამჭოლი გზატკეცილია ბროდვეი. ამ უბანს უწინ (XIX საუკუნის ბოლომდე) ბლუმინგდეილ ვილიჯი (ანუ სოფელი ბლუმინგდეილი) ერქვა. ეს სახელი ამჟამინდელი კოლუმბიის უნივერსიტეტის მთავარი კამპუსის ადგილას მდებარე სულიერად ავადმყოფთა თავშესაფართან ასოცირდებოდა. თუმცა მოგვიანებით არემარე საცხოვრებელ უბნად გადაიქცა და მოსახლეობას ძველ დაწესებულებასთან ასოციაცია აღარ სურდა. სახელი მორნინგსაიდ ჰაიტსი უფრო ზემო ვესტ-საიდის ჩრდილო ნაწილის დამატება უნდა იყოს, თუმცა ადგილობრივი მოსახლეობა ამ ფაქტს უარყოფს. ბოლო რამდენიმე ათწლეულის განმავლობაში ამ უბანს ასევე სოჰას (ინგლ. SoHa - "South of Harlem") უწოდებენ. ↑ Dolkart, Andrew S. (1998). Morningside Heights: A History of its Architecture and Development. New York: Columbia University Press. ISBN 0-231-07850-1.  ↑ Leslie Albrecht. (May 1, 2012) From Bloomingdale to SoHa: One UWS Neighborhood's Quest for a Name. DNA Info. დაარქივებულია ორიგინალიდან — დეკემბერი 24, 2014. ↑ Nina Siegal. (October 31, 1999) Suddenly Hot: Uptown Has Its SoHa. New York Times.
მოზამბიკის შეიარაღებული ძალები

მოზამბიკის შეიარაღებული ძალები (პორტუგალიურად: Forças Armadas de Defesa de Moçambique) — მოზამბიკის აღმასრულებელი ხელისუფლების სამხედრო სტრუქტურა, რომელიც ექვემდებარება ქვეყნის პრეზიდენტს და იმართება თავდაცვის სამინისტროს მიერ. შეიარაღებული ძალების მისიაა შეინარჩუნოს მოზამბიკის სუვერენიტეტი, დაიცვას მისი სახმელეთო ტერიტორიები, ტერიტორიული წყლები, საჰაერო სივრცე და მათი განუყოფელი მთლიანობა. ასევე მისი მოვალეობაა ქვეყანაში კონსტიტუციური წესრიგის დამყარება და საზოგადოებრივი უსაფრთხოების უზრუნველყოფა. მის შემადგენლობაშია არმია, სამხედრო-საზღვაო ძალები, სამხედრო-საჰაერო ძალები და მილიცია. მოზამბიკის შეიარაღებული ძალები ჩამოყალიბდა 1994 წლის აგვისტოში, მას შემდეგ რაც დასრულდა 1992 წლის მოზამბიკის სამოქალაქო ომი. ახალი შეიარაღებული ძალები Comissão Conjunta para a Formação das Forças Armadas de Defesa e Segurança de Moçambique (CCFADM)-ის კომისიის მეშვეობით შეიქმნა და მასში შევიდა „მოზამბიკის ეროვნულ-განმათავისუფლებელი მოძრაობის” (მეგმ) ჯარისკაცების უმრავლესობა, რომლებიც ხალხში დიდი პოპულარობით სარგებლობდნენ, აგრეთვე „ამბოხებულთა არმიის” ის ჯარისკაცები, რომელთაც სურდათ ჯარში სამსახური. გენერალ-ლეიტენანტი ლაგოს ლიდიმო „განმათავისუფლებელი მოძრაობიდან” თავდაცვის ძალების მეთაურად იქნა არჩეული, ხოლო მაიორი მათეუს ნგონჰამო „ამბოხებულთა არმიიდან” დასახელდა თავდაცვის ძალების ვიცე-მეთაურად. ხოლო მგმ-ის ყოფილი მეთური, ანტონიო ჰამა პენსიაზე გავიდა. აშშ-ის საზღვაო ძალების კორპუსი, Brotherhood of Arms დაარქივებული 2012-10-03 საიტზე Wayback Machine. - ერთი, მოზამბიკელი ოფიცრის კარიერა ↑ Mozambique. დაარქივებულია ორიგინალიდან — 2012-10-22. ციტირების თარიღი: 2013-03-07.
ჰენრი ფონდა

ჰენრი ფონდა (ინგლ. Henry Fonda; დ. 16 მაისი, 1905 — გ. 12 აგვისტო, 1982) — ამერიკელი მსახიობი. ის ჰოლივუდში 6 ათეული წლის განმავლობაში მოღვაწეობდა და ბევრ კლასიკურ ფილმში მიიღო მონაწილეობა. მისი შვილები, ჯეინ და პიტერ ფონდები, აგრეთვე მსახიობები გახდნენ. შეგიძლიათ იხილოთ მედიაფაილები თემაზე „ჰენრი ფონდა“ ვიკისაწყობში. ჰენრი ფონდა კინოფილმების ინტერნეტ-მონაცემთა ბაზაში Retrieved on 2008-07-26 ჰენრი ფონდა TCM-ის კინოფილმების მონაცემთა ბაზაში Retrieved on 2008-07-26 Retrieved on 2008-07-26 ლიტერატურა ჰენრი ფონდას შესახებ
მარტინ ჰანი

მარტინ ჰანი (დ. 1964, ბარინასი, ვენესუელა) — ვენესუელელი მსახიობი, მწერალი და სცენარისტი. აგრეთვე, იგი ცნობილია მისტიური ტელენოველების ავტორობით. მარტინ ჰანი კინოფილმების ინტერნეტ-მონაცემთა ბაზაში
იოანე ოქროპირის ცხოვრება (H-2124)

წმიდა იოანე ოქროპირის ცხოვრება (H-2124) — X საუკუნის ქართული ხელნაწერი წიგნი, რომელიც წარმოადგენს გიორგი ალექსანდრიელისეული ტექსტის ქართულ თარგმანს. თარგმანი შესრულებულია პალესტინაში ტაო-კლარჯეთიდან წასული მოღვაწეების მიერ. წიგნი საგანგებოდაა გადაწერილი ხარიტონის ლავრაში 968 წელს კალიგრაფ იოვანე საფარელის მიერ მომგებელი მიქაელ ფანასკერტელისათვის. საწერ მასალად გამოყენებულია ეტრატი. შეიცავს 257 ფურცელს, რომელთა ზომებია 15X12 სანტიმეტრი. ნაწერია კალიგრაფიული ნუსხური დამწერლობით, ყავისფერი მელნით; სათაური შესრულებულია სინგურითა და ასომთავრულით. რვეულებრივი სათვალავისათვის გამოყენებულია ქართული და ბერძნული ასოები, რომლებიც შავი და წითელი მელნითაა დეკორირებული. ტექსტს ახლავს იოანე ოქროპირის მინიატიურა. წმინდა იოანე ოქროპირის ცხოვრების ეს ხელნაწერი დაცულია საქართველოს ხელნაწერთა ეროვნული ცენტრის H ფონდში (H-2124) ქართული ხელნაწერი წიგნი, V-XIX საუკუნეები, თბილისი, 2012, გვ. 27
სძლისპირნი და ღვთისმშობლისანი (A-603)

სძლისპირნი და ღვთისმშობლისანი (A-603) — X საუკუნის ქართული ხელნაწერი წიგნი. შინაარსობრივად წარმოადგენს ჰიმნოგრაფიულ კრებულს. მასში მკვეთრადაა აღნიშნული სადეკლამაციო-ლიტურგიკული ნიშნები, რომლებიც, თანამედროვე თვალსაზრისით, სანოტო სისტემის ადრეულ ეკვივალენტად ითვლება. ხელნაწერში არსებული ეს ნიშნები X საუკუნეში ქართული საეკლესიო მუსიკის განვითარების მყარ სისტემაზე მიუთითებს. ხელნაწერი გადაწერილია კალიგრაფ იორდანეს მიერ. საწერ მასალად გამოყენებულია ეტრატი. შეიცავს 229 ფურცელს, რომელთა ზომებია 17,2X11,3 სანტიმეტრი. ნაწერია ნუსხური დამწერლობით; დასაწყისი ასოები, სათაურები, ძლისპირთა გარკვეული ჯგუფის სახელწოდებები შესრულებულია სინგურით. ძლისპირნი და ღვთისმშობლისანი ინახება საქართველოს ხელნაწერთა ეროვნული ცენტრის A ფონდში (A-603) ქართული ხელნაწერი წიგნი, V-XIX საუკუნეები, თბილისი, 2012, გვ. 32
შერეული კრებული (A-65)

შერეული კრებული (A-65) — XII-XIII საუკუნეების ქართული ხელნაწერი წიგნი. შერეული კრებული ქაღალდზე დაცული პირველი თარიღიანი ქართული ხელნაწერია, რომელიც საყურადღებოა თავისი შედგენილობით. საეკლესიო ცხოვრებისათვის მნიშვნელოვან ტექსტებთან ერთად მასში ჩართულია არაბულიდან ნათარგმნი ასტროლოგიური თხზულება. არაბულიდან ნათარგმნ თხზულებას თან ახლავს ილუსტრაციებიც: დისკოში ჩახატული მთვარე მისი ფაზებითურთ, ვარსკვლავთა სიდიდე-სიმცირის ამსახველი დიაგრამა, ზოდიაქოთა გამოსახულებები. ეს გამოსახულებები ტექსტზე არა მისი მხატვრული შემკობის მიზნითაა დართული, არამედ ასტროლოგიური ცოდნისათვის საჭირო თვალსაჩინოების შესაქმნელად. ზოდიაქოებს ორნამენტის სახით წინ უზის მხატვრული გემოვნებით შესრულებული ქუფური შრიფტი. ხელნაწერში აგრეთვე წარმოდგენილია ჯვარცმის კომპოზიცია. ხელნაწერი გადაწერილია 1188-1210 წლებში. წიგნის ერთი ნაწილის გადამწერია ესაია. საწერ მასალად ქაღალდია გამოყენებული. შეიცავს 214 ფურცელს, რომელთა ზომებია 23X30,5 სანტიმეტრი. მოგვიანებით ხელნაწერი ქართლის მეფე ვახტანგ VI-ს ეკუთვნოდა. დღეს დაცულია საქართველოს ხელნაწერთა ეროვნული ცენტრის A ფონდში (A-65). ქართული ხელნაწერი წიგნი, V-XIX საუკუნეები, თბილისი, 2012, გვ. 39
ოთხთავი (S-962)

ოთხთავი (S-962) — XI საუკუნის ქართული ხელნაწერი სახარება, ოთხთავი. გადაწერილია 1054 წელს კალიგრაფი მიქაელ მწერლის მიერ. საწერ მასალად გამოყენებულია მაღალი ხარისხის ეტრატი. შეიცავს 266 ფურცელს, რომელთა ზომებია 14,59X11,4 სანტიმეტრი. ნაწერია კალიგრაფიული ასომთავრულით, ყავისფერი მელნით, საზედაო ასოები შესრულებულია სინგურით. წიგნი შემკულია კამარებით, ფერადოვანი საზედაო ასოებითა და თავსამკაულებით. ბოლოსამკაულად გამოყენებულია მოხატული ჯვარი ბერძნული წარწერით. ახლავს წმიდა მარკოზ და ლუკა მახარებლის მინიატიურები. მოხატულობა, სავარაუდოდ, შავი მთის სალიტერატურო სკოლისათვის დამახასიათებელი ხელწერითაა შესრულებული. ოთხთავი ინახება საქართველოს ხელნაწერთა ეროვნული ცენტრის S ფონდში (S-962). ქართული ხელნაწერი წიგნი, V-XIX საუკუნეები, თბილისი, 2012, გვ. 42
რეიჩელ ვაისი

რეიჩელ ვაისი (ინგლ. Rachel Weisz; 7 მარტი, 1970) — ინგლისელი კინოსა და თეატრის მსახიობი ქალი. თავდაპირველად ვაისი მოღვაწეობდა როგორც მოდელი. შესრულებული აქვს როლები ფილმებში მუმიას შესახებ. 2005 წელს ვაისმა ითამაშა ფერნანდო მეიერელეშის ფილმში „ერთგული მებაღე“. ვაისმა შეასრულა ინგლისელი დიპლომატის ცოლის როლი. ფილმი კიბერაში გადაირეს. მან კრიტიკოსთა მოწონება დაიმსახურა. ვაისმა მიიღო ოსკარის, ოქროს გლობუსისა და კინომსახიობთა გილდიის ჯილდოები ქალის მეორეხარისხოვანი როლის შესრულებისთვის. The Guardian-მა დაწერა, რომ ამ ფილმმა ვაისს დაუმკვიდრა ადგილი წამყვან ბრიტანელ მსახიობთა შორის. 2011 წელს ითამაშა პიესის „ღრმა ლურჯი ზღვა“ ეკრანიზაციაში და მიიღო ოქროს გლობუსის ნომინაცია საუკეთესო მსახიობი ქალისთვის. ვიკისაწყობში არის გვერდი თემაზე: რეიჩელ ვაისი რეიჩელ ვაისი კინოფილმების ინტერნეტ-მონაცემთა ბაზაში ↑ „'I'm a storyteller. I don't save lives'“. The Guardian. London. 8 ნოემბერი 2005. ციტირების თარიღი: 9 აპრილი 2013. (ინგლისური)
ჯესიკა ლანგი

ჯესიკა ლანგი (ინგლ. Jessica Lange [læŋ]; 20 აპრილი, 1949) — ამერიკელი კინოს, თეატრისა და ტელევიზიის მსახიობი ქალი. მას კარიერის მანძილზე 35 ჯილდო აქვს მოპოვებული 67 ნომინაციიდან და ამ მაჩვენებლით ერთ-ერთ ყველაზე ხშირად დაჯილდოებულ მსახიობებს მიეკუთვნება. ის ამავდროულად არის ფოტოგრაფი, და იუნისეფის კეთილი ნების ელჩი. ვიკისაწყობში არის გვერდი თემაზე: ჯესიკა ლანგი ჯესიკა ლანგი კინოფილმების ინტერნეტ-მონაცემთა ბაზაში ჯესიკა ლანგი TCM-ის კინოფილმების მონაცემთა ბაზაში
მაიკლ შინი

მაიკლ კრისტოფერ შინი (ინგლ. Michael Sheen დ. 5 თებერვალი, 1969) — ბრიტანელი მსახიობი. სწავლობდა ლონდონის სამეფო აკადემიაში, დრამატული ხელოვნების ფაკულტეტზე. შინი დაიბადა ნიუპორტ უელსში, ბრიტანეთში. ჰყავს უმცროსი და ჯოანა. პატარა ასაკში თამაშობდა ფეხბურთს, თუმცა მოზარდობისას დაკარგა ინტერესი ამ თამაშის მიმართ. გაიზარდა თეატრალურ ოჯახში. მისი ორივე მშობელი თამაშობდა თეატრში. მან 1991 წელს ბაკალავრის ხარისხი დაიცვა. მისი პროფესიული დებიუტი შედგა 1991 წელს. ძირითადად მუშაობდა თეატრში. მაიკლმა სამ ფილმში შეასრულა ბრიტანეთის პრემიერ-მინისტრის, ტონი ბლერის როლი. ეს ფილმებია The Deal, დედოფალი და The Special Relationship. ის გამოჩნდა ფილმებში Underworld: Rise of the Lycans და ბინდის საგა: ახალი მთვარე (2009), ხოლო 2010 წელს გამოჩნდა სამეცნიერო ფანტასტიკურ ფილმში „ტრონი: მემკვიდრეობა“. 2011 წელს გადაიღეს ვუდი ალენის ფილმში „შუაღამე პარიზში“ 2012 წელს გამოჩნდა ბინდის საგა: განთიადში მაიკლს ჰქონდა 8 წლიანი ურთიერთობა კეიტ ბეკინსეილთან. მათ ჰყავთ საერთო შვილი-ლილი. მათი ურთიერთობა დასრულდა 2003 წლის დასაწყისში. 2004 წელს მაიკლი გადავიდა ლოს-ანჯელესში და ცოლად შეირთო ლენ უაიზმენი. შემდეგ ის მას გაშორდა და ამჟამად არის მსახიობ რეიჩელ მაკადამსთან, რომელიც „შუაღამე პარიზში“-ს გადაღებების დროს გაიცნო. M.E.N. თეატრის ჯილდო საუკეთესო მსახიობი (1992)-ნომინირებული რომეო და ჯულიეტა Ian Charleson–ს პრემია (1993) Ian Charleson–ს პრემია (1997)-ნომინირებული ჰენრი V სამეფო შექსპირის თეატრში Laurence Olivier ჯილდო საუკეთესოდ მეორეხარისხოვანი როლის შესრულებისთვის (1998) ბრიტანეთის აკადემიის ტელევიზიის ჯილდო საუკეთესო მსახიობი (2004) New York Film Critics Online (2006)-მიიღო The Queen–სთვის ბრიტანეთის არტისტი წელი (2010)-გაიმარჯვა. და სხვ. ვიკისაწყობში არის გვერდი თემაზე: მაიკლ შინი Michael Sheen კინოფილმების ინტერნეტ-მონაცემთა ბაზაში
მრისხანების მტევნები (ფილმი)

მრისხანების მტევნები (ინგლ. The Grapes of Wrath) — 1940 წლის ამერიკული დრამატული ფილმი. გადაღებულია ჯონ სტეინბეკის ამავე სახელწოდების რომანის მიხედვით. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმი ასახავს ოკლაჰომაში მცხოვრები ოჯახის ისტორიას, რომელიც 1930-იანი წლების დიდი დეპრესიის გამო შრომით მიგრანტებად იქცევა და კალიფორნიისკენ მიემართება მას შემდეგ, რაც მდიდარმა მიწათმფლობელმა ადგილობრივ ღარიბ ფერმერებს სახლებისა და მიწის ნაკვეთების დაცლა მოსთხოვა. 12-სულიანი ოჯახი იძულებულია ძველი სატვირთო მანქანით გაუყვენ გზას კალიფორნიისკენ, ახალი ცხოვრების დასაწყებად. მოხუცი ბაბუა და ბებია ხანგრძლივ მგზავრობას ვერ უძლებენ და გზაში კვდებიან. ოჯახის დარჩენილი წევრები იძულებული არიან მოხუცები გზადაგზა დამარხონ. კალიფორნიაში ჩასვლის შემდეგ, ოჯახი ხვდება რომ მათთვის აქ სამუშაო არ მოიპოვება. შტატის პოლიციის მუქარის შემდეგ, ოჯახის წევრები ბანაკში ბინავდებიან, სადაც მრავალი მათსავით „ამერიკულ ოცნებას“ დადევნებული ემიგრანტია თავმოყრილი. შეძლებული დამსაქმებლები ცდილობენ იაფად დაიქირავონ მუშახელი და ამისათვის პროვოცირებას არ ერიდებიან, რაშიც მოსყიდული პოლიციელები ეხმარებიან. ახალგაზრდა ჰენრი ფონდას გმირი იძულებული ხდება პოლიციის ძალადობას ძალაობითვე უპასუხოს, რის შემდეგაც მისი ოჯახი ბანაკს ტოვებს. ოჯახი ახალი ბანაკისკენ მიემართება, სადაც უკეთესი პირობები და სამუშაოს პერსპექტივაა. შტატის პოლიცია ჰენრი ფონდას გმირს უნებლიე დანაშაულის გამო ეძებს და ბანაკში მის კვალს მიაგნებს. ახალგაზრდა კაცი გასაქცევად ემზადება. წასვლამდე მხოლოდ დედას ემშვიდობება და ეუბნება რომ სოციალური უსამართლობის წინააღმდეგ ბრძოლა აქვს გადაწყვეტილი. დედამისი წუხილს გამოთქვამს რომ, ვეღარასოდეს ვერ ნახავს შვილს, რაზეც შვილი პასუხობს: „მე სიბნელეში ვიქნები, სადაც არ უნდა გაიხედო. ყველგან ვიქნები სადაც ჩხუბია, რათა მშიერმა ჭამოს. იქ ვიქნები, სადაც პოლიციელი უბრალო კაცს სცემს. დამინახავთ დაჩაგრულების ტირილში და მშიერი ბავშვების სიცილში, რომლებიც ვახშამს ელოდებიან და იციან რომ გაძღებიან. მე ვიქნები იქ, სადაც ხალხი შეჭამს მათ მოსავალს და იცხოვრებს სახლებში, რომლებიც თავად ააშენეს“. 1940 — კინოკრიტიკოსთა ეროვნული საბჭოს ჯილდო საუკეთესო ფილმისთვის 1941 — ოსკარის ხუთი ნომინაცია საუკეთესო რეჟისორი: ჯონ ფორდი საუკეთესო მსახიობი ქალი მეორეხარისხოვან როლში: ჯეინ დარველი 1989 — ფილმი შეიტანეს ეროვნულ კინორეესტრში 1998 — 21-ე ადგილი 100 საუკეთესო ამერიკული ფილმის სიაში ამერიკული კინოს ინსტიტუტის მიხედვით. 2007 — განახლებულ სიაში ფილმმა 23-ე ადგილი დაიკავა. შეგიძლიათ იხილოთ მედიაფაილები თემაზე „მრისხანების მტევნები (ფილმი)“ ვიკისაწყობში. „The Grapes of Wrath“ — Rotten Tomatoes
ოქს-ბოუს ინციდენტი

ოქს-ბოუს ინციდენტი (ინგლ. The Ox-Bow Incident) — 1943 წლის ამერიკული ვესტერნი. გადაღებულია ამავე სახელწოდების მოთხრობის მიხედვით. 1998 წელს ფილმი შეიყვანეს ფილმების ეროვნულ რეესტრში. ჰენრი ფონდა — ჯილ კარტიე დანა ენდრიუსი — დონალდ მარტინი მერი ბეთ ჰიუზი — როუზ სვენსონი ენტონი ქვინი — ხუან მარტინესი „ოქს-ბოუს ინციდენტი“ — TCM-ის მონაცემთა ბაზაში სურათები ფილმიდან
კაცი, რომელიც შეეშალათ

კაცი, რომელიც შეეშალათ (ინგლ. The Wrong Man) — ალფრედ ჰიჩკოკის 1956 წლის შავ-თეთრი დრამატული ფილმი, რომელშიც მონაწილეობენ ჰენრი ფონდა და ვერა მაილზი. ის დაფუძნებულია რეალურ ისტორიაზე, რომელიც აღწერილია მაქსველ ანდერსონის წიგნში „კრისტოფერ ემანუელ ბალესტეროს ნამდვილი ამბავი“. ისტორია ეხება კაცს, რომელიც პოლიციამ შეცდომით მიიჩნია დამნაშავედ. შეგიძლიათ იხილოთ მედიაფაილები თემაზე „კაცი, რომელიც შეეშალათ“ ვიკისაწყობში. „კაცი, რომელიც შეეშალათ“ — TCM-ის მონაცემთა ბაზაში „კაცი, რომელიც შეეშალათ“ — კინოფილმების ინტერნეტ-მონაცემთა ბაზა (ინგლისური) „კაცი, რომელიც შეეშალათ“ — Rotten Tomatoes „კაცი, რომელიც შეეშალათ“ — Allmovie-ზე ლოცვის მადლი ანუ „კაცი, რომელიც შეეშალათ“[მკვდარი ბმული] ↑ Variety film review; 2 იანვარი, 1957, page 6. ↑ Harrison's Reports film review; 22 დეკემბერი, 1956, page 204. ↑ (2002) The Complete Films of Alfred Hitchcock. Citadel. ISBN 9780806524276.  ↑ The Wrong Man. Turner Classic Movies. ციტირების თარიღი: 10 აპრილი, 2016.
ჰემუ

სამრატ ჰემ ჩანდრა ვიკრამადიტია (ცნობილია აგრეთვე, როგორც ჰემუ ვიკრამადიტია, რაჯა ვიკრამადიტია ან უბრალოდ ჰემუ) (1505 — 1556 წელი, 5 ნოემბერი) — ინდოელთა იმპერატორი XVI ს., როდესაც მოგოლები და ავღანელები ერთმანეთს ეცილებოდნენ ხელისუფლებას ჩრდილოეთ ინდოეთში. ჰემუ დაიბადა 1501 წელს პატარა სოფელ ალუარში, თანამედროვე რაჯასტანის რეგიონში. მისი მამა იყო ბრაჰმანი და ხშირად ასრულებდა რელიგიურ ცერემონიებს, თუმცა იმის გამო, რომ მოგოლები დევნიდნენ ინდუსთა რელიგიას, იძულებული გახდა მიეტოვებინა სოფელი. გადასახლდა სოფლის მახლობლად რევარში დღევანდელი ჰარიანა და დაიწყო საკვები მარილით ვაჭრობა. მამა დიდად ზრუნავდა ჰემუს განათლებაზე. ჰემუმ შეისწავლა სანსკრიტი და ჰინდუ, სპარსული და არაბული ენები, აგრეთვე, დაეუფლა არითმეტიკას. ბავშვობიდან უყვარდა ჭიდაობა და ვარჯიშობდა სხვადასხვა ილეთების დასწავლაში, გატაცებული იყო ცხენების გაწვრთნით და ცხენოსნნობით. ხშირად სეირნობდა მეგობრებთან ერთად მეზობელ სოფლებში ცხენზე ამხედრებული. ის აღიზარდა რელიგიურ გარემოში და კარგად იცნობდა ინდუსთა წმინდა ადგილებს. თავისი განათლებით და გონებამახვილური ჭკუის წყალობით მიაღწია პრემიერ-მინისტრის და მთავარსარდლის თანამდებობებს. წლების მანძილზე იყო რამდენიმე სხვადასხვა შაჰის (კერძოდ, შერ შაჰ სურის, ისლამ შაჰის, ადილ შაჰ სურის) მრჩეველი სავაჭრო და დიპლომატიურ საკითხებში. ადილ შაჰ სური განსაკუთრებით სუსტი მმართველი აღმოჩნდა. მას ერთდროულად აუჯანყდა რამდენიმე დიდებული და უარი განუცხადა გადასახადების გადახდაზე. მისი სისუსტის გამო ქვეყნის დე - ფაქტო მმართველი და ხალხის პატრონი ჰემუ გახდა. ჰემუმ გადაწყვიტა, რომ ხელში აიღო რეალური ძალაუფლება, რადგან იმპერატორი ქვეყანას ვერ მართავდა. ამის შემდეგ მიიღო მან ტიტული ვიკრამადიტია. ამ ტიტულით ძველად ინდოელ მეფეებს მოიხსენიებდნენ. ჰემუ იყო პირველი ინდოელი იმპერატორი ჩრდილოეთ ინდოეთში 350 წლის შემდეგ. მან გადააყენა კორუმპირებული მოხელეები, გაატარა რეფორმები, ფართო გზა გაუხსნა ვაჭრობის განვითარებას ქვეყანაში, გააფართოვა სამეფოს საზღვრები. მიღწეული წარმატებების წყალობით ის ხალხში ძალიან პოპულარული გახდა. მწერალმა კ.კ. ბჰვარდვაიმ ჰემუს უწოდა შუა საუკუნეების ინდოელი ნაპოლეონი... პანიპატის 1556 წ. ბრძოლის შემდეგ იგი შეიპყრეს ავღანელებმა და თავი მოჰკვეთეს. მისი მოკვეთილი თავი გააგზავნეს ქაბულში იმის ნიშნად, რომ ჰემუ მკვდარია, ხოლო ტანი გადმოჰკიდეს დელის ერთ-ერთ ციხეზე ინდუსთა შესაშინებლად. მისი სიკვდილის შემდეგ დაიწყო ინდუსთა მიმართ საშინელი ტერორი, რომელიც მრავალი წლის მანძილზე გაგრძელდა... პანიპატის ბრძოლა (1556) რევარი დაარქივებული 2008-12-27 საიტზე Wayback Machine. სამხრეთ აზია Tripathi, R. P. "Rise and Fall of Mughal Empire", Allahabad (1960), p,.158 Bhardwaj, K. K. "Hemu-Napoleon of Medieval India", Mittal Publications, New Delhi, pp.59–60 Smith, Vincent A. "Akbar: The Great Mogul", Oxford, (1926), pp.36–37] a b Bhardwaj, K. K. "Hemu-Napoleon of Medieval India", Mittal Publications, New Delhi, p.25 Sarkar, J. N. "Military History of India", p.67 a b Kar, L. Colonel H. C. "Military History of India", Calcutta (1980), p.283